Upravljanje

Odbor za lijekove za ljudsku uporabu nadležan je za pripremu mišljenja Agencije o bilo kojem pitanju koje se odnosi na lijekove za ljudsku uporabu. Taj se odbor sastoji od jednog člana i jednog zamjenika iz svake države članice, po jednog člana i jednog zamjenika koje imenuju Island i Norveška te do pet dodatnih imenovanih članova. Odbor za veterinarsko-medicinske proizvode nadležan je za pripremu mišljenja Agencije o bilo kojem pitanju koje se odnosi na veterinarsko-medicinske proizvode. Taj se odbor sastoji od jednog člana i jednog zamjenika iz svake države članice, po jednog člana i jednog zamjenika koje imenuju Island i Norveška te do pet dodatnih imenovanih članova. Odbor za lijekove za rijetke bolesti nadležan je za pregled zahtjeva pojedinaca i trgovačkih društava koja zatraže uvrštenje lijeka na popis lijekova za rijetke bolesti. Taj se odbor sastoji od jednog člana iz svake države članice, tri člana koje imenuje Europska komisija i koji predstavljaju organizacije pacijenata, tri člana koje Europska komisija imenuje na preporuku Agencije, po jednog člana kojeg imenuju Island, Lihtenštajn i Norveška te jednog predstavnika Europske komisije. Odbor za biljne lijekove nadležan je za pripremu mišljenja Agencije o biljnim lijekovima. Taj se odbor sastoji od jednog člana i jednog zamjenika iz svake države članice, Islanda i Norveške te do pet dodatnih imenovanih članova. Pedijatrijski odbor nadležan je za procjenu sadržaja zahtjeva za planove pedijatrijskog istraživanja, izuzeća, odgode i provjere usklađenosti te davanje mišljenja o tim pitanjima. Taj se odbor sastoji od pet članova Odbora za lijekove za ljudsku uporabu i njihovih pet zamjenika, jednog člana i jednog zamjenika iz svake države članice koju već ne predstavlja jedan od prethodnih pet članova, te šest članova i zamjenika koje imenuje Europska komisija i koji predstavljaju zdravstvene djelatnike i udruge pacijenata. Odbor za napredne terapije nadležan je za procjenu kvalitete, sigurnosti i učinkovitosti lijekova za napredne terapije te praćenje znanstvenih razvojnih promjena u tom području. Taj se odbor sastoji od pet članova Odbora za lijekove za ljudsku uporabu i njihovih pet zamjenika, jednog člana i jednog zamjenika iz svake države članice koju već ne predstavlja jedan od prethodnih pet članova, te četiriju članova i četiriju zamjenika koje imenuje Europska komisija i koji predstavljaju udruge pacijenata i kliničke stručnjake. Odbor za procjenu rizika u području farmakovigilancije nadležan je za procjenu i praćenje sigurnosnih pitanja u vezi s lijekovima za ljude. Taj se odbor sastoji od jednog člana i jednog zamjenika iz svake države članice, jednog člana i jednog zamjenika koje imenuju Island i Norveška, šest neovisnih znanstvenih stručnjaka koje imenuje Europska komisija te dvaju članova i dvaju zamjenika koje imenuje Europska komisija i koji predstavljaju zdravstvene djelatnike i organizacije pacijenata. Upravni odbor sastoji se od jednog člana i jednog zamjenika iz svake države članice, dvaju predstavnika Komisije, dvaju predstavnika Europskog parlamenta, dvaju predstavnika organizacija pacijenata, jednog predstavnika organizacija liječnika i jednog predstavnika organizacija veterinara. Odbor usvaja program rada i godišnje izvješće. Izvršnog direktora imenuje upravni odbor na prijedlog Komisije. Unutarnja revizija Služba Europske komisije za unutarnju reviziju te odjel Agencije za unutarnju reviziju. Vanjska revizija Europski revizorski sud. Tijelo zaduženo za davanje razrješnice Europski parlament u skladu s preporukom Vijeća.